text: [{"text_idx": "#000009", "text": "Di tongatonga ni bangsonta pe, nang pe taradopi bangsonta do krisis ekonomi i siala denggan ekonominta panghorhon ni angka habisuhon na pinatupa ni pamarentanta mamangke denggan pasupasu na dilehon Debata tu bangsonta marhite angka sumber daya alam, ala nunga jotjot disoarahon Menteri Keuanganta na mansai balga do tantangan na taadopi songon bangso. Isarana, pangidoan ni angka bangso tu na tapatupa di negaranta, gabe moru do godangna siala ndang tung angka bangso na asing manuhorsa."}, {"text_idx": "#000010", "text": "Di partingkian na songon i, denggan situtu do hita bangso Indonesia ndang marimbar ruas ni HKBP asa hot marhite tangiangta mangidohon tu Debata asa didongani bangsonta jala diramoti hita mangadopi angka tantangan i."}, {"text_idx": "#000014", "text": "Naparjolo i ma: Padanta na Jahowa do Debatanta. Mansai ringkot on di partingkianta nuaeng. So tong tabahen gabe Debatanta angka na asingna i. Hamaloon ni hajolmaon di tingkion na tuk patupa Artificial Intelligence pe sotung tabahen gabe debatanta. Angka naung targoar sian narobi tu partingkion boi gabe dipardebata jolma pe, i ma na adong di duru ni dirinta, nang na adong di dirinta sandiri, hita gabe tapardebata, unang ma tasomba. Paduahon, manomba Debata manang di dia pe hita maringan. Pajongjong bagas joro ni Debata nang bagas partangiangan pe denggan do tapatupa, songon naung tahasomalhon di HKBP. Songon i do tong mambahen bagasta sandiri gabe bagas partangiangan."}, {"text_idx": "#000019", "text": "Nunga denggan nian barita taringot tu hita HKBP tu portibion, i ma taringot tu hinatogu ni HKBP manjungjung baringinna, i ma di personel, di teologi nang di dana. Alai molo lam tarihuthon ruas nang partohonan ni HKBP tinonahon ni turpuk jamitanta sadarion taringot tu 'pandonganion dohot pangaramotion' ni Debata na dijaha si Jakob uli patupaon marhite na tong mambagabagahon na denggan tu Debata dung taida pandonganion dohot pangaramotionna angka ulaon na denggan, dohot ma i manghatindangkon \u201cJahowa do Debatangku,\" pajongjongonku ma bagas joroNa laho manomba ibana, huhut pasahat hamauliateon tu Debata marhite mamelehon 10% sian pasupasu na pinalumehonNa tu hita dung didongani dohot diramoti, tarlumobi mangadopi angka na mambahen hita ndang tarpasupasu."}, {"text_idx": "#000020", "text": "Ala ni i, panimpuli, taparsiajari ma ngolu ni si Jakob i na manjalo bagabaga pandonganion sian Debata, jala na marbagabaga tong tu Debata molo saut bagabagaNa i tu ibana, I ma manomba Debata Jahowa, pajongjong bagas joroNa jala pasahat pelean hamauliateon 10 persen sian parbue ni pandonganion nang Pangaramotion ni Debata di ngoluna, Amen."}]